
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх. № 61-00-357/29.08.2025 г.  

ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Подаване на предложение за получаване на средства чрез подбор на предложения за изпълнение на инвестиции от крайни получатели по Компонент „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена“ 

УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Община Златоград има възможност да подаде предложение за изпълнение на инвестиции по процедура „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена“  с финансиране по линия на механизма за възстановяване и устойчивост. 

           Настоящата процедура за предоставяне на БФП е част от компонент „Здравеопазване“ на Националния план за възстановяване и устойчивост (НПВУ). Предвижда се интензитетът на безвъзмездната финансова помощ да е 100% от допустимите разходи и приемането на формуляри за кандидатстване  да приключи на 24.09.2025 г.
             Максималният размер на заявените средства по всяко индивидуално ПИИ за амбулатория не може да надхвърля 82 609,52 лева. Максималния размер на заявените средства представлява безвъзмездната подкрепа по МВУ .         
            Одобрените кандидати ще получат 100 % финансиране по Механизъма за възстановяване и устойчивост. 


Крайният срок за подаване на предложения за изпълнение на инвестиции е 24.09.2025 г.
            Дейностите по настоящата процедура се осъществяват на територията на цялата страна, в 28 области и 265 общини, с места с население над 100 жители.
Допустимите дейности за финансиране са свързани с изграждане на съвременна здравна инфраструктура, чрез: 

· /строителство, ремонт, преустройство, реконструкция, обновяване на сгради помещения с минимална площ 33 кв. м, попадащи в имоти по чл. 12, ал. 5 от Закона за общинската собственост, подходящи за разкриване на амбулатория в съответните населени места и отговарящ на изискванията в Наредба № РД-02-20-3 от 21.12.2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата, съгласно което индивидуалната практика /кабинет/ за извънболнична медицинска помощ включва най-малко един кабинет за провеждане на консултации (прегледи), чакалня, манипулационна и хигиенен възел, както следва:
1. Кабинет за прегледи на възрастни и деца с площ от 12 m2;

2. Манипулационна за възрастни и деца с площ от 9 m2;

3. Чакалня с площ по 2 m2 на кабинет, но не по-малко от 9 m2;

4.  Хигиенен възел за пациенти и персонал с площ от 3 m2. отговарящ на изискванията за хора в неравностойно положение;
5. Наличие или възможност за обособяване на отделен вход към посочените по-горе помещения;
6. Наличие на достъпна среда за хора в неравностойно положение.
· Закупуване/изграждане на готов контейнер, отговарящ на изискванията за налични помещения с минимални размери, описани по-горе, който да бъде поставен на бетонна площадка върху общински терен в регулация, с площ от около 44 кв.м.;

· Подмяна или монтиране на отоплителни тела в самостоятелните обекти;

· Смяна на дограма;

· Изпълнение на дейности по вертикална планировка около сградата;

· Ремонт и подмяна на ВиК инсталации;
· Свързване на готови модулни контейнери към съществуващата или ново изградена водопроводна и канализационна мрежа, както и към електропреносната мрежа;
· Заснемания, технически и работни проекти;
· Набавянето на необходими разрешителни документи, изискващи се от националното законодателство, включително и свързаните с тях такси, дължими на съответните компетентни органи и експлоатационните дружества;
· Закупуването, транспортирането и монтажа на готови модулни контейнери;
·  Издаване на необходими разрешителни и въвеждането на обектите в експлоатация;
· Изготвяне на инвестиционен проект и оценка на съответствието му съгласно ЗУТ;
· Авторски и строителен надзор съгласно ЗУТ;
· Въвеждане на обекта в експлоатация;
· Публичност и информация на проекта.
Във връзка с гореизложеното предлагам на обсъждане възможността за кандидатстване по Националния план за възстановяване и устойчивост. При положително становище, за целите на кандидатстване, е необходимо Общински съвет Златоград да вземе следното 

Р Е Ш Е Н И Е:
Във връзка с Условията за кандидатстване за получаване на средства чрез подбор на предложения за изпълнение на инвестиции от крайни получатели по Компонент „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена“ от  Инвестиция „Развитие на амбулаторните грижи“,  на основание чл. 21, ал. 1, т. 23, във връзка с чл. 21, ал. 2 от Закона за местно самоуправление и местна администрация,  Общински съвет Златоград
Р Е Ш И:
1. Дава съгласие Община Златоград да кандидатства по процедура за получаване на средства чрез подбор на предложения за изпълнение на инвестиции от крайни получатели по Компонент „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена“ от  Инвестиция „Развитие на амбулаторните грижи“.

2. Упълномощава Кмета на Община Златоград да предприеме всички необходими правни и фактически действия във връзка с подготовката, кандидатстването и изпълнението на проектно/и предложение/я по процедура за получаване на средства чрез подбор на предложения за изпълнение на инвестиции от крайни получатели по Компонент „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена“ от  Инвестиция „Развитие на амбулаторните грижи“. 
С уважение,

МИРОСЛАВ ЯНЧЕВ

Кмет на Община Златоград
Изготвил: 
Ирина Иванова

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

